ZAPISNIK 48. SJEDNICE VMO BORONGAJ LUGOVI 
održane 8. travnja 2025., 19:00h, u prostorijama MS Borongaj Lugovi, Vukomerec 41. 
 
Prisutni članovi: 

1. Ivana Perković 
2. Bruno Rižmarić 
3. Petar Miočević 
4. Ivica Milković 
5. Lidija Klanjec

Prisutni gosti:

1. Zvjezdana Karabašić
2. Aleksandra Stamenkovska
 
Predsjednica VMO Ivana Perković uvodno konstatira kako su prisutni svi članovi Vijeća te kako Vijeće može pravovaljano donositi odluke, te pozdravlja nazočne gošće.  

Predsjednica stavlja na glasanje zapisnik 47. sjednice VMO Borongaj Lugovi koji je prihvaćen jednoglasno bez rasprave. 

Predsjednica stavlja na glasanje predloženi dnevni red, koji su članovi Vijeća dobili u radnim materijalima. Dnevni red prihvaćen je jednoglasno bez rasprave. 
 
D N E V N I   R E D 
 
1. Korištenje prostora MS Borongaj Lugovi
2. Izvješća, pitanja i prijedlozi
 

 
Ad. 1. Korištenje prostora MS Borongaj Lugovi

Predsjednica VMO obavještava nazočne članove kako je zaprimljen zahtjev za korištenje prostora MS Borongaj Lugovi od strane g. Renata Kukučke. Termin je 24. svibnja, u svrhu organizacije rođendana. Zahtjev je poslan vijećnicima u sklopu radnih materijala za 48. sjednicu VMO Borongaj Lugovi. Zahtjev je prihvaćen jednoglasno bez rasprave.


Z a k l j u č a k
o jednokratnom korištenju prostora MS Borongaj Lugovi

Vijeće Mjesnog odbora Borongaj Lugovi odobrava jednokratno korištenje prostora MS 
Renatu Kukučki na dan 24. Svibnja 2025. od 14 do 22 sata.





Ad. 2. Izvješća, pitanja i prijedlozi

Predsjednica VMO obavještava nazočne članove kako su zaključci doneseni na prethodnim sjednicama u procesu obrade i rješavanja, te kako su službe nadležne za njihovo izvršavanje obaviještene o istima. Komunikaciju vezanu za obradu ovih zaključaka vijećnici su dobili u sklopu radnih materijala za 48. sjednicu VMO.

Po pitanju razdvajanja brojila između MS Borongaj Lugovi i stanara zgrade na adresi Ul. Vukomerec 41, zaprimljeno je očitovanje od strane nadležnog odvjetničkog ureda i gradskih službi. Daljnjem tijeku postupanja će se pristupiti nakon što se provede elaborat za ceste.
Predsjednica VMO daje riječ gošćama, koje su odlučile prisustvovati sjednici ovog Vijeća kako bi se u suradnji s istim pronašlo rješenje za problem remećenja javnog reda i mira na igralištu u Savudrijskoj ulici u kasnim noćnim satima. Nakon dulje rasprave, odlučeno je da će vijećnik Ivica Milković stupiti u kontakt s g. Mihanovićem, članom skupine boćara, kako bi se uspostavila komunikacija oko potencijalnog uklanjanja nezakonito izgrađene kućice kod boćališta kako bi se omogućila izgradnja pergole na vidljivom mjestu. Također će se u kraćem roku predložiti izmještanje stola za stolni tenis s postojeće lokacije na neku prikladniju lokaciju na području dječjeg igrališta.

S obzirom da se nitko drugi nije javio za riječ, predsjednica VMO se zahvaljuje svim vijećnicima na kvalitetnoj i uspješnoj suradnji u protekle četiri godine, te zaključuje posljednju, 48. sjednicu ovog saziva Vijeća mjesnog odbora Borongaj Lugovi u 19:45 sati.

 
 
ZAPISNIK VODIO:			      
Petar Miočević 


KLASA: 024-08/25-003/794
URBROJ: 251-13-11-5/002-25-3
Zagreb, 8. travnja 2025.


Predsjednica  Vijeća Mjesnog odbora
Borongaj Lugovi
								
             Ivana Perković

 
[bookmark: _GoBack]Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Mjesnog odbora Borongaj Lugovi te stoga Vijeće nije prihvatilo Zapisnik 48. sjednice.

